ས་བྱང་ཆུབ་ཀྱི་སེམས་སུ་ཞུ་བར་གྱུར་པ་རྣམས་རྡོ་རྗེའི་ལམ་ནས་སྤྲོས་པའི་བྱང་ཆུབ་ཀྱི་སེམས་དེས་སེམས་ཅན་དེ་རྣམས་ལ་དབང་བསྐུར་བས་སེམས་ཅན་ཐམས་ཅད་ཞལ་གསུམ་པ་དང་ཞལ་སྣ་ཚོགས་པ་དང་ཁ་དོག་སྣ་ཚོགས་པའི་ལྷ་དང་ལྷ་མོ་ཐབས་དང་ཤེས་རབ་ཀྱི་བདག་ཉིད་ཅན། མཆོག་ཏུ་དགའ་བའི་བདེ་བ་ཆེན་པོས་རྒྱུད་གང་བར་བྱུར། དེའི་རྐྱེན་གྱིས་སེམས་ཅན་དེ་རྣམས་ཀྱི་རང་རང་གི་ལུས་ཀྱི་ཕུང་པོ་ལྔ་ནི་ཀྵ་ཀྵི་ཀྵྼྀ་ཀྵུ་ཀྵླཱྀ་ལས་གཤེགས་པ་ལྔ། ཁམས་ལྔ་ནི་ཀྵཱ་ཀྵཱི་ཀྵྼཱྀ་ཀྵཱུ་ཀྵླཱྀ་ལས་གཤེགས་མ་ལྔ། དབང་པོ་དྲུག་ནི་ཀྵ་ཀྵེ་ཀྵ་ཀྵར་ཀྵོ་ཀྵལ་ཀྵཾ་ལས་སེམས་དཔའ་དྲུག ཡུལ་དྲུག་ནི་ཀྵཱུ་ཀྵཻ་ཀྵཱུར་ཀྵཽ་ཀྵལ་ཀྵཿལས་སེམས་མ་དྲུག ལས་དབང་ལྔ་ནི་ཀྵཱུ་ཀྵཱ་ཀྵླ་ཀྵླ་ལས་ཁྲོ་བོ་ལྔ། བྱ་བ་ལྔ་ནི་ལས་ཁྲོ་མོ་ལྔ་སྟེ་ལྷ་སོ་གཉིས་སུ་གྱུར། དེ་རྣམས་ཀྱང་སྐྱེས་བུ་ཆེན་པོའི་མཚན་སོ་གཉིས་སུ་གྱུར་པའི་དཀྱིལ་འཁོར་གྱི་འཁོར་ལོའི་རྣམ་པས་རང་རང་གི་ཞིང་དུ་གཤེགས་པར་གྱུར་ཏོ།།སྤྲོ་ན་སེམས་ཅན་ཐམས་ཅད་རང་གི་སྙིང་ཁར་བཅུག་ནས་བྱང་ཆུབ་ཀྱི་སེམས་སུ་ཞུ་བ་ལྷ་མོའི་པདྨར་ས་བོན་རེ་རེ་ནས་ལྷར་རྫོགས་པར་བསྐྱེད་དེ་སྤྲོའོ། །བཞི་པ་ནི། ཨོཾ་སུ་བི་ཤུད་དྷ་དྷརྨ་དྷ་ཏུ་སྭ་བྷ་ཝ་ཨཱདྨ་ཀོ་ཧཾ། ཞེས་རྗོད་དེ་ཆོས་དབྱིངས་ཤིན་དུ་རྣམ་པར་དག་པའི་བདག་ཉིད་ངའོ་སྙམ་དུ་བརྒྱལ་བཟུང་ངོ་༑ ༑དེ་རྣམས་ནི་རྣམ་པ་ལྔས་མངོན་པར་རྫོགས་པར་བྱང་ཆུབ་པ་དཀྱིལ་འཁོར་རྒྱལ་མཆོག་གི་ཏིང་ངེ་འཛིན་ནོ། །གཉིས་པ་ལས་རྒྱལ་མཆོག་ལ་ཞུ་བ་ཀླུས་བསྐུལ་ཏེ་བཞེངས་པ་དང་། དེའི་མངལ་ནས་དཀྱིལ་འཁོར་སྤྲོ་བ་དང་། ཡེ་ཤེས་པ་གཞུག་པ་དང་།སྐུ་གསུང་ཐུགས་བྱིན་གྱིས་རླབས་པ་དང་། དབང་བསྐུར་ཞིང་རྒྱས་གདབ་པ། རྣམ་དག་སྒོམ་པ་དང་དྲུག་གོ །དང་པོ་ནི། རང་གི་དཔྲལ་བར་སྐུ་རྡོ་རྗེ་ཨོཾ། མགྲིན་པར་གསུང་རྡོ་རྗེ་ཨཱཿ ཐུགས་ཁར་ཐུགས་རྡོ་རྗེ་ཧཱུྃ། གཙུག་ཏོར་དང་ལྟེ་བའི་ཨ་ཝ་དྷཱུ་ཏཱིའི་ནང་དུ་ཧོ་ཡིག་འོད་ཟེར་དང་བཅས་པར་གྱུར་ཧོ་ཡིག་གཏུམ་མོའི་མེ་འབར་བའི་ཆགས་པ་ཆེན་པོའི་ཡེ་ཤེས་ཀྱི་འོད་ཟེར་གྱིས་བཅོམ་ལྡན་འདས་རྡོ་རྗེ་འཛིན་པ་ཤེས་རབ་མའི་ལྷ་མོ་དགུ་མཚན་མ་དང་བཅས་པ་རྣམས་རི་བོང་འཛིན་པ་བཞིན་དུ་ཞུ་བར་གྱུར༑ དེ་ནས་ཚད་མེད་པ་བཞིའི་ངོ་བོར་གྱུར་པའི་ལྷ་མོ་བཞིས་སྙན་པའི་དབྱངས་ཀྱིས་འགྲོ་བའི་དོན་ལ་བསྐུལ་བ་ནི། སྤྱན་མ་བདག་ནི་འགྲོ་བའི་ཡུམ། རྣལ་འབྱོར་པ་ཡི་རྒྱུ་འཐུན་གནས། །བདག་གི་དཀྱིལ་འཁོར་རང་བཞིན་གྱིས༑ ༑དུས་འཁོར་བཞེངས་ལ་བདག་འདོད་མཛོད། །མཱ་མ་ཀཱི་བདག་སྲིང་མོ་སྟེ། །རྣལ་འབྱོར་པ་ཡི་རྣམ་སྨིན་གནས། །བདག་གི་དཀྱིལ་འཁོར་རང་བཞིན་གྱིས༑ ༑དུས་འཁོར་བཞེངས་ལ་བདག་འདོད་མཛོད། །གོས་དཀར་མོ་བདག་བུ་མོ་སྟེ། །རྣལ་འབྱོར་པ་ཡི་སྐྱེས་བུར་གནས། །བདག་གི་དཀྱིལ་འཁོར་རང་བཞིན་གྱིས༑ ༑དུས་འཁོར་བཞེངས་ལ་བདག་འདོད་མཛོད། །སྒྲོལ་མ་བདག་ནི་ཚ་མོ་སྟེ། །རྣལ་འབྱོར་བ་ཡི་དྲི་བྲལ་གནས། །བདག་གི་དཀྱིལ་འཁོར་རང་བཞིན་གྱིས༑ ༑དུས་འཁོར་བཞེངས་ལ་བདག་འདོད་མཛོད། །ཅེས་སོ་སོ་ནས་བསྐུལ་ཞིང་༑ ༑ཐམས་ཅད་ཀྱིས་ཐུན་མོང་དུ། སྟོང་པའི་དཀྱིལ་འཁོར་ཉམས་མྱོང་ནས༑ ༑སྐུ་གསུང་ཐུགས་ཀྱི་དཀྱིལ་འཁོར་ནི། །འགྲོ་བ་གདོན་པའི་བསམ་པ་ཡིས། །འགྲོ་བའི་མགོན་པོ་སྤྲོ་བར་མཛོད། །ཅེས་བསྐུལ་བས་བཅོམ་ལྡན་འདས་དེ་སྟོང་པ་ཉིད་ལས་བཞེངས་ནས་འགྲོ་བ་མཐའ་དག་སྒྱུ་མ་ལྟ་བུར་གཟིགས་ཏེ་ཟླ་བ་ཞུ་བ་ལྟ་བུའི་ཐིག་ལེ་ལས་བྱུང་བའི་ཧཱུྃ་ཡིག་སྔོན་པོ་དྲི་མ་མེད་པའི་འོད་ཟེར་འཕྲོ་བ་ལས་སྐྱེས་པའི་རྡོ་རྗེ་སྔོན་པོ་རྩེ་ལྔ་པ་དེ་ཡོངས་སུ་གྱུར་པ་ལས་རང་ཉིད་བཅོམ་ལྡན་འདས་དུས་ཀྱི་འཁོར་ལོ་སྐུ་མདོག་སྔོན་པོ་དྲི་མ་མེད་པའི་འོད་ཟེར་ལྔ་འཕྲོ་བ་ཅེས་པ་ནས་མི་བསྐྱོད་པའི་དབུ་རྒྱན་ཅན་ཅེས་བརྗོད་དེ་གདོང་དམན་པར་བྱེད་བཞིན་པའོ། །དེ་དང་དུས་མཉམ་དུ་ཕྲེཾ་དང་གྲི་གུག་ལས་སྐྱེས་པའི་སྣ་ཚོགས་ཡུམ་གསེར་མདོག་ཅེས་པ་ནས་སྙོམ་པར་འཇུག་བཞིན་པས་གནས་པ། དེ་བཞིན་དུ་སྐུ་མདོག་ཕྱག་མཚན་སྔར་བཞིན་དུ་བརྗོད་ནས་ཤར་གྱི་འདབ་མ་ལ་ཨ་དང་སྦོས་སྣོད་ལས་སྐྱེས་པའི་ནག་མོ་འབར་མ་དང་། དེ་བཞིན་དུ་ཨཿདང་མར་མེ་ལས་སྐྱེས་པའི་དམར་མོ་འབར་མ་དང་། ཨཾ་དང་ལྷ་བཤོས་ལས་སྐྱེས་པའི་དཀར་མོ་འབར་མ་དང་། ཨཱ་དང་དུང་ལས་སྐྱེས་པའི་སེར་མོ་འབར་མ་དང་། ཧ་དང་རྔ་ཡབ་ནག་པོ་ལས་སྐྱེས་པའི་དུ་བ་མ་དང་། ཧཿདང་རྔ་ཡབ་དམར་པོ་ལས་སྐྱེས་པའི་སྨིག་སྒྱུ་མ་དང་། ཧཾ་དང་རྔ་ཡབ་དཀར་པོ་ལས་སྐྱེས་པའི་མཁའ་སྣང་མ་དང་། ཧཱ་དང་རྔ་ཡབ་སེར་པོ་ལས་སྐྱེས་པའི་མར་མེ་མ་སེར་མོ་སེར་དཀར་སྔོ་དམར་བའི་ཞལ་བཞི་ཕྱག་བརྒྱད་ཀྱིས་རྔ་ཡབ་སེར་པོ་བརྒྱད་གཡོབ་པའི་ཚུལ་གྱིས་འཛིན་པ། ཅེས་པ་ནས་མཉམ་པའི་སྟབས་ཀྱིས་བཞུགས་པ་ཅེས་པའི་བར་དང་། ཟུར་བཞིའི་དབང་ལྡན་དུ་ཨོཾ་ལས་ཆོས་ཀྱི་དུང་དཀར་པོ། དེ་བཞིན་དུ་སྔར་བཞིན་རྗོད་ནས། ཨཱཿལས་གཎྜི། ཧུཾ་ལས་ནོར་བུ༑ ཧོ་ལས་དཔག་བསམ་གྱི་ཤིང་སེར་པོའོ། །ནུས་མ་དང་མཚན་མ་འདི་རྣམས་ནི་ཡུམ་གྱི་ཆ་ཤས་ཡིན་པས་མངལ་ནས་སྤྲོ་བ་སོགས་མི་དགོས་སོ། །གཉིས་པ་ནི། རང་གཙོ་བོ་ཡབ་ཡུམ་སྙོམ་པར་ཞུགས་པས་དཀྱིལ་འཁོར་ལྔའི་རང་བཞིན་གྱི་སངས་རྒྱས་ནམ་མཁར་བཞུགས་པ་ཕུང་ཁམས་སྐྱེ་མཆེད་ལས་སོགས་པའི་རང་བཞིན་གྱིས་དམ་ཚིག་གི་དཀྱིལ་འཁོར་གྱི་དོན་དུ་རང་གི་སྤྱི་བོ་ནས་ཞུགས་པ་ཆགས་པ་ཆེན་པོའི་མེས་བྱང་ཆུབ་ཀྱི་སེམས་སུ་ཞུ་བར་གྱུར་པ་རྡོ་རྗེའི་ལམ་ནས་ཡུམ་གྱི་པདྨར་བབས་པའི་ཐིག་ལེ་རྣམས་ལས་ལྷ་སོ་སོའི་ས་བོན་གྱི་ཡི་གེ་དང་དེ་ལས་སོ་སོའི་ཕྱག་མཚན་དང་། དེ་ལས་སོ་སོའི་སྐུ་རྫོགས་པར་གྱུར་ཏེ་པདྨ་ནས་སྤྲོས་པ་རང་རང་གི་གནས་སུ་འཁོད་པ་ནི། ཨཾ་ཨཱ་དང་རྡོ་རྗེ་ལས་སྐྱེས་པའི་མི་བསྐྱོད་པ་དང་ཅེས་པ་ནས་བདེན་བྲལ་གྱི་བར་དུ་རིམ་པ་བཞིན་དུ་འཁོད། ཅེས་འདོད་ཕྱིར་འདོད་ཀྱི་བར་དུ་རྫོགས་པར་བརྗོད་ཅིང་བསམ་མོ། །གསུམ་པ་ནི། རང་གི་སྙིང་ཁར་ཧཱུྃ་དང་རྡོ་རྗེ་ལས་སྐྱེས་པའི་རྡོ་རྗེ་ཤུགས་འོད་ཟེར་སྔོན་པོ་འཇིགས་པའི་སྐུ་ཅན་ཅེས་པ་ནས། ཨོཾ་བིགྷྣཱན་ཀྲིཏ་ཧི། བགེགས་མཐར་བྱེད་ཀྱིས་དམ་ཚིག་པ་ལ་ཡེ་ཤེས་པ་རོ་མཉམ་དུ་བྱས་པ་ནི། གཙོ་བོ་ཡབ་ཡུམ་དམ་ཚིག་པ་ལ་ཡེ་ཤེས་པ་རོ་མཉམ། ནུས་མ་མཚན་མ་དང་བཅས་པ་དམ་ཚིག་པ་ལ་ཡེ་ཤེས་པ་རོ་མཉམ། གཤེགས་པ་གཤེགས་མ་དམ་ཚིག་པ་ལ་ཡེ་ཤེས་པ་རོ་མཉམ། སེམས་དཔའ་སེམས་མ་དམ་ཚིག་པ་ལ་ཡེ་ཤེས་པ་རོ་མཉམ༑ ཁྲོ་བོ་ཁྲོ་མོ་དམ་ཚིག་པ་ལ་ཡེ་ཤེས་པ་རོ་མཉམ། རྣལ་འབྱོར་མ་བདུན་ཅུ་རྩ་གཉིས་ཡབ་བརྒྱད་དང་བཅས་པ་དམ་ཚིག་པ་ལ་ཡེ་ཤེས་པ་རོ་མཉམ། ཚེས་ལྷ་སུམ་བརྒྱ་དྲུག་བཅུ་དམ་ཚིག་པ་ལ་ཡེ་ཤེས་པ་རོ་མཉམ། སྐུ་འཁོར་གྱི་སྒོ་སྐྱོང་སྟེང་འོག་གི་ཁྲོ་བོ་ཁྲོ་མོ་དང་བཅས་པ་དམ་ཚིག་པ་ལ་ཡེ་ཤེས་པ་རོ་མཉམ། ཀླུ་བཅུ་ཡུམ་དང་བཅས་པ་དམ་ཚིག་པ་ལ་ཡེ་ཤེས་པ་རོ་མཉམ། རབ་གཏུམ་མ་བཅུ་ཡབ་དང་བཅས་པ་དམ་ཚིག་པ་ལ་ཡེ་ཤེས་པ་རོ་མཉམ། གཟའ་བཅུ་ལས་སོགས་པ་ཁོར་ཡུག་གི་ལྷ་རྣམས་དམ་ཚིག་པ་ལ་ཡེ་ཤེས་པ་རོ་མཉམ། མཆོད་པའི་ལྷ་མོ་བཅུ་གཉིས་གཟུངས་མ་དང་བཅས་པ་དམ་ཚིག་པ་ལ་ཡེ་ཤེས་པ་རོ་མཉམ། འདོད་མ་སོ་དྲུག་དམ་ཚིག་པ་ལ་ཡེ་ཤེས་བ་རོ་མཉམ། ཕྱིར་འདོད་མ་སོ་དྲུག་དམ་ཚིག་པ་ལ་ཡེ་ཤེས་པ་རོ་མཉམ། གཞལ་ཡས་ཁང་དམ་ཚིག་པ་ལ་ཡེ་ཤེས་པ་རོ་མཉམ། སའི་དཀྱིལ་འཁོར་གྱི་ཟླ་ཉི་དམ་ཚིག་པ་ལ་ཡེ་ཤེས་པ་རོ་མཉམ་དུ་གྱུར་ཏོ། །བཞི་པ་ནི། རང་གི་དཔྲལ་བར་ཨཱཿལས་ཟླ་བའི་དཀྱིལ་འཁོར་གྱི་སྟེང་དུ་ཨོཾ་ལས་འཁོར་ལོ་དཀར་པོ་རྩིབས་བརྒྱད་པ་ཡོངས་སུ་གྱུར་པ་ལས་སྐུ་རྡོ་རྗེ་དཀར་པོ་དཀར་ནག་དམར་བའི་ཞལ་གསུམ་ཕྱག་དྲུག་གི་གཡས་གསུམ་འཁོར་ལོ་རྡོ་རྗེ་པདྨ་གཡོན་གསུམ་རལ་གྲི་དྲིལ་བུ་ནོར་བུ་འཛིན་པ་རང་འདྲའི་ཤེས་རབ་མ་དང་བཅས་པ་ནམ་མཁའི་ཁམས་གང་བ་སྤྲོས། སྐུ་རྡོ་རྗེས་གདུལ་བར་བྱ་བའི་སེམས་ཅན་རྣམས་ལ་ཆོས་བསྟན་ནས་སླར་ལོག་སྟེ་བདག་ཉིད་ཀྱི་མདུན་དུ་འཁོད། ཨོཾ་བཛྲ་གནྷེ་མཱ་མེ་སོགས་ལྷ་མོ་བཅུ་གཉིས་རྗོད། སྐུ་རྡོ་རྗེ་འཛིན་པ་བདག་ལ་དབང་བཀུར་དུ་གསོལ་ཞེས་གསོལ་བ་བཏབ་པས་སྐུའི་རིགས་ཀྱི་ལྷ་མོ་རྣམས་ཀྱིས་ཨོཾ་ཨཱ་ཨཱི་རཱྀ་ཨཱུ་ལཱི་པཉྩ་དྷ་ཏུ་བི་ཤོ་དྷ་ནི་སྭཱ་ཧཱ། ཞེས་གསུང་ཞིང་བདུད་རྩིའི་བུམ་པ་པ་དབང་བསྐུར་ཞིང་དཀྲུས་པས་སྐུ་རྡོ་རྗེའི་ལྷ་ཚོགས་རྣམས་རང་གི་དཔྲལ་བར་ཟླ་བ་ལ་ཐིམ། དཔལ་ལྡན་སྐུ་ཡི་རྡོ་རྗེ་འཛིན། །རྡོ་རྗེ་མི་ཕྱེད་གསུམ་བསྒོམས་པས༑ ༑སྐུ་ཡི་རྡོ་རྗེ་ཅན་གྱིས་ནི། །བྱིན་བརླབས་གནས་སུ་དེང་བདག་མཛོད༑ ༑ཕྱོགས་བཅུར་བཞུགས་པའི་སངས་རྒྱས་རྣམས། །རྡོ་རྗེ་མི་ཕྱེད་གསུམ་བསྒོམས་པས། །སྐུ་ཡི་རྡོ་རྗེ་ཅན་གྱིས་ནི། །བྱིན་བརླབས་གནས་སུ་དེང་བདག་མཛོད༑༑ལུས་སྐུ་རྡོ་རྗེ་དང་རོ་མཉམ་དུ་གྱུར།མགྲིན་པར་ར་ལས་ཉི་མའི་དཀྱིལ་འཁོར་གྱི་སྟེང་དུ་ཨཱཿལས་པདྨ་དམར་པོ་འདབ་མ་བརྒྱད་པ་ཡོངས་སུ་གྱུར་པ་ལས་གསུང་རྡོ་རྗེ་དམར་པོ་དམར་དཀར་ནག་པའི་ཞལ་གསུམ་ཕྱག་དྲུག་གི་གཡས་གསུམ་པདྨ་རྡོ་རྗེ་འཁོར་ལོ། །གཡོན་གསུམ་ནོར་བུ་དྲིལ་བུ་རལ་གྲི་འཛིན་པ་རང་འདྲའི་ཤེས་རབ་ཅེས་པ་ནས། ངག་གསུང་རྡོ་རྗེ་དང་རོ་མཉམ་དུ་གྱུར། ཅེས་པའི་བར་སྐུ་དང་གསུང་བརྗེ་བ་མ་གཏོགས་སྔ་མ་ཁོ་ན་ལྟར་བརྗོད། འོན་ཀྱང་གསུང་རྡོ་རྗེའི་ལྷ་རྣམས་མགྲིན་པར་ཉི་མ་ལ་ཐིམ། ཞེས་རྗོད་དོ། །སྙིང་ཁར་ཐིག་ལེ་ལས་སྒྲ་གཅན་གྱི་དཀྱིལ་འཁོར་སྔོན་པོའི་སྟེང་དུ། ཧཱུྃ་ལས་རྡོ་རྗེ་ནག་པོ་རྩེ་ལྔ་པ་ཡོངས་སུ་གྱུར་བ་ལས། ཐུགས་རྡོ་རྗེ་ནག་པོ་ནག་དཀར་དམར་བའི་ཞལ་གསུམ་ཕྱག་དྲུག་གི་གཡས་གསུམ་རྡོ་རྗེ་འཁོར་ལོ་པདྨ་གཡོན་གསུམ་དྲིལ་བུ་རལ་གྲི་ནོར་བུ་འཛིན་པ། རང་འདྲའི་ཤེས་རབ་མ་ཅེས་སོགས་སྐུ་དང་ཐུགས་བརྗེས་ནས་སྔར་བཞིན་བརྗོད་ལ་ཐུགས་རྡོ་རྗེའི་ལྷ་ཚོགས་རྣམས་སྙིང་ཁར་སྒྲ་གཅན་ལ་ཐིམ། ཞེས་དང་སྐུ་ཡི་གནས་སུ་ཐུགས་ཀྱི་ཞེས་པ་བཅུག་པའི་ཚིགས་བཅད་བརྗོད་ལ་ཡིད་ཐུགས་རྡོ་རྗེ་དང་རོ་མཉམ་དུ་གྱུར། ཨོཾ་སརྦ་ཏ་ཐཱ་ག་ཏ་ཀཱ་ཡ་ཝཱཀ་ཙིཏྟ་བཛྲ་སྭ་བྷ་ཝ་ཨཱདྨ་ཀོ་ཧཾ། ཞེས་རྡོ་རྗེ་གསུམ་དབྱེར་མི་ཕྱེད་པའི་ང་རྒྱལ་བཟུང་ངོ་། །དེ་ནི་ཁུ་བའི་ཆོས་ལས་ཐབས་རིགས་གསུམ་གྱིས་བྱིན་གྱིས་བརླབས་པའོ༑ ༑རྡུལ་དང་ཁུ་བ་གཉིས་ཀའི་ཆོས་ལས་ཤེས་རབ་རིགས་དྲུག་གིས་བྱིན་གྱིས་བརླབ་པ་ནི། ཡུམ་གྱི་དཔྲལ་བར་ཟླ་བའི་སྟེང་དུ་ཨོཾ་དང་འཁོར་ལོ་ལས་སྐུ་རྡོ་རྗེ༑ མགྲིན་པར་ཉི་མའི་སྟེང་དུ་ཨཱཿདང་པདྨ་ལས་གསུང་རྡོ་རྗེ། སྙིང་ཁར་སྒྲ་གཅན་གྱི་སྟེང་དུ་ཧཱུྃ་དང་རྡོ་རྗེ་ལས་ཐུགས་རྡོ་རྗེ་རྣམས་རང་འདྲའི་ཤེས་རབ་མདང་བཅས་པ་ནམ་མཁའི་ཁམས་གང་བ་སྤྲོས། རྡོ་རྗེ་གསུམ་གྱིས་གདུལ་བར་བྱ་བའི་ཅེས་པ་ནས་འཁོད། ཨོཾ་བཛྲ་གནྡྷེ་སོགས་བརྗོད། རྡོ་རྗེ་གསུམ་བདག་ལ་ནས། གསོལ་བ་བཏབ་པས་རྡོ་རྗེ་གསུམ་གྱི་ལྷ་མོ་རྣམས་ཀྱིས་ཨོཾ་ཨཱ་ཨཱི་ནས་བཀྲུས་པས་རྡོ་རྗེ་གསུམ་གྱི་ལྷ་རྣམས་ཡུམ་གྱི་གནས་གསུམ་དུ་ཐིམ།དཔལ་ལྡན་རྡོ་རྗེ་གསུམ་འཛིན་པ། རྡོ་རྗེ་མི་ཕྱེད་གསུམ་བསྒོམས་པས། །རྡོ་རྗེ་གསུམ་འཛིན་ཅན་གྱིས་ནི༑༑བྱིན་བརླབས་གནས་སུ་དེང་བདག་མཛོད།།ཕྱོགས་བཅུར་བཞུགས་པའི་སངས་རྒྱས་རྣམས། །རྡོ་རྗེ་སོགས་ནས་མཛོད། །ཡུམ་གྱི་སྒོ་གསུམ་རྡོ་རྗེ་གསུམ་དང་རོ་མཉམ་དུ་གྱུར། ཁྱད་པར་དུ་ཡུམ་གྱི་ལྟེ་བར་ཧོ། །གསང་བར་སྭཱ། གཙུག་ཏོར་དུ་ཧཱ། ལྔ་པ་ནི།དབང་ལྷ་སྤྱན་འདྲེན་པ་ནས་དབང་བཅུ་གཅིག་གི་གསོལ་གདབ་དང་བཀུར་ཚུལ་བསྲུང་འཁོར་ཇི་བཞིན་བྱས་ལ། དབང་བཅུ་གཅིག་གིས་དབང་བཀུར་བས་དྲི་མ་བག་ཆགས་དང་བཅས་པ་དག་ནས་རང་རང་གི་རིགས་ཀྱི་བདག་པོ་རྣམས་ཀྱིས་རྒྱས་བཏབ་པ་ནི།མི་བསྐྱོད་པ་ལ་རྡོར་སེམས་སྔོན་པོ་དང་རྡོར་སེམས་ལ་མི་བསྐྱོད་པ་ལྗང་ཁུས་ཕན་ཚུན་དུ་རྒྱས་བཏབ་ཅིང་། དོན་གྲུབ་ལ་རིན་འབྱུང་། རིན་འབྱུང་ལ་འོད་དཔག་མེད། འོད་དཔག་མེད་ལ་རྣམ་སྣང་༑ རྣམ་སྣང་ལ་མི་བསྐྱོད་པ་སྟེ་རྒྱས་གདབ་བྱ་དྲུག་རལ་པའི་ཅོད་པན་ཅན་ལ་རྒྱས་འདེབས་བྱེད་དྲུག་པོ་གཙུག་གཏོར་དང་ཆོས་གོས་འཛིན་པ་ས་གནོན་ལས་སོགས་པའི་ཕྱག་རྒྱ་ཅན། ལྷ་དང་ལྷ་མོ་ལྷག་མ་རྣམས་ནི་རིན་པོ་ཆེ་སྣ་ཚོགས་པའི་ཅོད་པན་འཛིན་པས་གནས་པའི་ལྗང་ཁུ་རྣམས་ལ་མི་བསྐྱོད་པ། སྔོན་པོ་རྣམས་ལ་རྡོར་སེམས། ནག་པོ་རྣམས་ལ་དོན་གྲུབ་དམར་པོ་རྣམས་ལ་རིན་འབྱུང་། དཀར་པོ་རྣམས་ལ་འོད་དཔག་མེད། སེར་པོ་རྣམས་ལ་རྣམ་སྣང་གིས་རྒྱས་བཏབ་པར་གྱུར། གཙུག་གཏོར་དུ་ཐིག་ལེ་ལ་ཨ་ལས་མི་བསྐྱོད་པ། སྙིང་ཁར་སྒྲ་གཅན་ལ་ཨི་ལས་དོན་གྲུབ། དཔྲལ་བར་ཟླ་བ་ཨུ་ལས་སྣང་མཐའ། ལྟེ་བར་དུས་མེ་ལ་ལྀ་ལས་རྣམ་སྣང་། མགྲིན་པར་ཉི་མ་ལ་རྀ་ལས་རིན་འབྱུང་། གསང་བར་ཡེ་ཤེས་ལ་ཨཾ་ལས་རྡོར་སེམས་ཅེས་པ་སྐུའི་རྒྱས་བཏབ། ལྟེ་བར་སའི་དཀྱིལ་འཁོར་ལ་ལྀ། སྙིང་ཁར་ཆུའི་དཀྱིལ་འཁོར་ལ་ཨུ། མགྲིན་པར་མེའི་དཀྱིལ་འཁོར་ལ་རྀ། དཔྲལ་བར་རླུང་གི་དཀྱིལ་འཁོར་ལ་ཨི། གཙུག་གཏོར་དུ་ནམ་མཁའི་དཀྱིལ་འཁོར་ལ་ཨ་ཅེས་པ་གསུང་གི་རྒྱས་བཏབ། དཔྲལ་བར་ཟླ་བ་ལ་ཨོཾ། མགྲིན་པར་ཉི་མ་ལ་ཨཱ། སྙིང་ཁར་སྒྲ་གཅན་ལ་ཧུཾ། ལྟེ་བར་དུས་མེ་ལ་ཧོ་ཅེས་པ་ཐུགས་ཀྱིས་རྒྱས་བཏབ། རྡོ་རྗེ་ནོར་བུའི་རྩེ་མོར་ཨཾ་ཡེ་ཤེས་ཀྱི་རྒྱས་གདབ། དེ་ལྟར་སྐུ་གསུང་ཐུགས་ཡེ་ཤེས་ཀྱིས་རྒྱས་བཏབ་པས། རྟེན་དང་བརྟེན་པར་བཅས་པའི་དཀྱིལ་འཁོར་སྐུ་བཞི་རྡོ་རྗེ་བཞི་རྣམ་པར་དག་པའི་རང་བཞིན་དུ་གྱུར་ཏོ། །དྲུག་པ་ནི། བུམ་པ་རྣམས་དང་དུ་བ་ལས་སོགས་བརྒྱད་པོ་རྣམས་ཀྱིས་སྙིང་ཁར་ཆོས་ཀྱི་འཁོར་ལོར་རབ་ཏུ་འགྱུར། རིག་མ་རྣམས་དང་སངས་རྒྱས་ཉིད་ཀྱིས་མགོ་བོར་རྩིབས་བཅུ་དྲུག་པ་ལྷན་ཅིག་སྐྱེས་པར་རབ་ཏུ་གྲགས། །བྱང་ཆུབ་སེམས་དཔའ་ལས་སོགས་ཉིས་འགྱུར་མི་བདག་རྣམས་ཀྱིས་མགྲིན་པར་ལོངས་སྤྱོད་རྫོགས་པའི་འཁོར་ལོར་འགྱུར། འཇིགས་མ་ལས་སོགས་ནོར་ནི་གདེངས་ཅན་དག་གིས་བསྒྱུར་བ་རྣམས་ཀྱིས་ལྟེ་བར་སྤྲུལ་པའི་འཁོར་ལོར་འགྱུར།། ལག་པ་རྐང་པའི་ཚིགས་ལ་ལྷ་རྣམས་ཀྱིས་ནི་ལས་ཀྱི་འཁོར་ལོ་དགུ་བཅུ་དུས་ཀྱིས་བསྣུན་པ་སྟེ། ཀླུ་དང་གཏུམ་མོ་མི་ཡི་བདག་པོ་རྣམས་ཀྱིས་སོར་མོའི་ཚིགས་ཀྱི་མཚམས་ལ་བྱ་བ་ཞེས་བྱར་འགྱུར། དུས་ཀྱི་དག་པས་དཔལ་ལྡན་རྡོ་རྗེ་ཅན་འགྱུར་མི་བདག་ལོ་དང་ཟླ་བ་ལས་སོགས་དབྱེ་བས་སོ། །ཐུགས་ཀྱི་རྣམ་པ་ཉི་མ་མ་ཡིན་ཉིན་ཞག་སོ་སོའི་དབང་གིས་སྣ་ཚོགས་ཡུམ་ནི་རྣམ་པར་དག །རླུང་གི་དག་པས་དུ་བ་ལས་སོགས་རང་གི་སྙིང་ཁ